তীব্র গরমে সিরাজগঞ্জের জেলার যেসব অফিস-আদালতের কর্মকর্তা কর্মচারীরা কেবল সিলিং ফ্যানের হাওয়ায় কাজকর্ম সারছেন তারাও হাঁপিয়ে উঠেছেন। আবার শীতাতপ নিয়ন্ত্রিত থেকে বেরিয়ে অনেকেই বাইরের তাপমাত্রার সঙ্গে নিজেদের মানিয়ে নিতে না পেরে অস্বস্তি বোধ করছেন। জেলার প্রত্যন্ত অঞ্চলের জনসাধারণ গরমে কাহিল হয়ে পড়েছে। এর ফলে নানা রোগের প্রাদুর্ভাব দেখা দিয়েছে। প্রচন্ড গরমে রিকশা-ভ্যান চালকরা বেশির ভাগই সকাল থেকে দুপুর এবং বিকালে সুর্যের তাপ কমার পর রাত পর্যন্ত সময়ে রিকশা নিয়ে রাস্তায় বের হচ্ছে। আর এই তাপদাহের সাথে তাল মিলিয়ে চলছে ঘন ঘন লোডশেডিং।